Hrvatski sabor
20061214

Gospođe i gospodo zastupnici! Nastavljamo samo kratko sa sjednicom radi proglašavanja izbora za člana Državnoga sudbenoga vijeća. Od ukupno 152 zastupnika glasačka listića za izbor primila su 85 zastupnika i zastupnica. Dva su glasačka listića bila nevažeća. Kandidati su dobili sljedeći broj glasova. Glasovalo je 85. Ante Galić, sudac Upravnog suda Republike Hrvatske 61 glas. Igor Periša, sudac Visokog trgovačkog suda Republike Hrvatske 3 glasa. Mladen Turkalj, sudac Upravnog suda Republike Hrvatske 19 glasova. Proglašavam da je za člana Državnog sudbenog vijeća izabran Ante Galić. Gospođe i gospodo zastupnici! Zaključujem ovu sjednicu. Iduća će biti vjerojatno u siječnju iduće godine. Želim vam sretan Božić, božićne blagdane, sretnu Novu godinu vama i vašim obiteljima, da se u idućoj godini nađemo sa svim našim željama realnim i ostvarivim koje su. /Pljesak./